
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 291 

7 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μερική τροποποίηση της υπ’ αριθμ. 44506/30.8.2004 
(ΦΕΚ 1385/Β79.9.2004) Κοινής Απόφασης των 
Υπουργών Εσωτερικών, Δημόσιας Διοίκησης και 
Αποκέντρωσης και Δημόσιας Τάξης «Συγκρότηση 
στο Υπουργείο Εσωτερικών, Δημόσιας Διοίκησης 
και Αποκέντρωσης Ομάδας Διοίκησης Έργου για 


την επανεξέταση και αναμόρφωση του θεσμικού 
πλαισίου που αφορά την πορεία υλοποίησης του 

θεσμού της Δημοτικής Αστυνομίας» . 1 

Μεταβίβαση στη ΔΕΚΑ Α.Ε. 6.000.000 μετοχών της 
Αγροτικής Τράπεζας της Ελλάδος (ΑΤΕ), κυριότη¬ 
τας Ελληνικού Δημοσίου. 2 


Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα «Εκπαίδευση 
και Αρχική Επαγγελματική Κατάρτιση» ΕΠΕΑΕΚ II 
στο σύστημα διαχείρισης και σε πράξεις Τεχνικής 
Βοήθειας που συγχρηματοδοτούνται από το ΕΚΤ, 

στο πλαίσιο του Γ' ΚΠΣ. 3 

Μεταβίβαση Αρμοδιοτήτων Αρχηγού Γενικού Επιτελεί¬ 
ου Αεροπορίας σε Κατώτερα Υπηρεσιακά Όργανα 4 
Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή του Μετρητικού /Ρυθμιστικού Σταθ¬ 
μού Κιλκίς (70/19 03 γ) εντός του χώρου του βαλβι- 
δοστασίου Δρυμού στην περιοχή του Δήμου Μυ- 

γδονίαςτου Νομού Θεσσαλονίκης. 5 

Χορήγηση άδειας εγκατάστασης στην Α. Ε. Δ. ΕΠ. Α. για 
την κατασκευή επέκτασηςτου αγωγού φυσικού αε¬ 
ρίου προς τον Σταθμό Ηλεκτροπαραγωγής «ΕΝΕΡ- 
ΓΕΙΑΚΗ ΘΕΣΣΑΛΟΝΙΚΗΣ», στην περιοχή του Δή¬ 


μου Εχεδώρου του Νομού Θεσσαλονίκης . 6 

Τροποποίηση και συμπλήρωση διατάξεων του Κατα¬ 
στατικού του Ταμείου Επικουρικής Ασφάλισης 

Υπαλλήλων Εμπορικών Καταστημάτων. 7 

Τροποποίηση του Οργανισμού του Γενικού Νοσοκο¬ 
μείου Αθηνών «Η ΕΛΠΙΣ». 8 

Κύρωση υποχρεωτικού αναδασμού αγρ/τος «Κομοτη¬ 
νή» (Τμήμα) Ν. Ροδόπης έτους 2004. 9 

Καθιέρωση υπερωριακής απασχόλησης σε έναν υπάλ¬ 
ληλο του Ν.Π. Παιδικού Σταθμού Βαρικού Νομού 
Φλώρινας για τη διοίκηση και λογιστική υπηρεσία 
του, για το έτος 2005 . 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Κ3-5202/ 
2.8.2004 απόφαση του Υπουργού Ανάπτυξης. 11 


ΑΠΟΦΑΣΕΙ Σ 

Αριθ. οικ. 10749 (1) 

Μερική τροποποίηση της υπ’ αριθμ. 44506/30.8.2004 
(ΦΕΚ 1385/Β79.9.2004) Κοινής Απόφασης των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Δημόσιας Τάξης «Συγκρότηση στο Υπουργείο 
Εσωτερικών, Δημόσιας Διοίκησης και Αποκέντρωσης 
Ομάδας Διοίκησης Έργου για την επανεξέταση και 
αναμόρφωση του θεσμικού πλαισίου που αφορά την 
πορεία υλοποίησης του θεσμού της Δημοτικής Αστυ¬ 
νομίας». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξειςτου άρθρου 18παρ. 18 Ν.2503/1997«Δι¬ 
οίκηση, οργάνωση, στελέχωση της περιφέρειας, ρυθμί¬ 
σεις θεμάτων για την τοπική αυτοδιοίκηση και άλλες δια¬ 
τάξεις» (ΦΕΚ 107/Α). 

2. Τις διατάξεις του άρθρου 29α Ν.1558/1985 «Κυβέρνη¬ 
ση και κυβερνητικά όργανα» (ΦΕΚ 137/Α') το οποίο προστέ¬ 
θηκε με το άρθρο 27του Ν. 2081/1992 (ΦΕΚ 154/Α) καιαντι- 
καταστάθηκε με το άρθρο 1 του Ν. 2469/1997 (ΦΕΚ38/Α'). 

3. Την ανάγκη επανεξέτασης και αναμόρφωσης του θε¬ 
σμικού πλαισίου που αφορά την πορεία υλοποίησης του 
θεσμού της Δημοτικής Αστυνομίας. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού, το ύψος και η κάλυψη της οποίας προσδιορίζε¬ 
ται με την υπ’ αριθμ. 2/61024/0022/19.11.2004 (ΦΕΚ 
1808/Β77.12.2004) κοινή απόφαση των Υπουργών Οικο¬ 
νομίας και Οικονομικών και Εσωτερικών, Δημόσιας Διοί¬ 
κησης και Αποκέντρωσης, αποφασίζουμε: 

Τροποποιούμε την υπ’ αριθμ. 44506/30.8.2004 κοινή 
υπουργική απόφαση (ΦΕΚ 1385/Β79.9.2004), όπως τρο- 

ποποιήθηκε με την υπ’ αριθμ. 61079/1.12.2004 (ΦΕΚ 
1865/Β715.12.2004) ως εξής: 

Ως επιπλέον μέλος ορίζεται ο Μάρκος Καραναστάσης, 
ειδικός συνεργάτης του Γενικού Γραμματέατου Υπουργεί¬ 
ου Εσωτερικών, Δημόσιας Διοίκησης και Αποκέντρωσης. 

Κατά τα λοιπά ισχύει η Α.Π. 44506/30.8.2004 κοινή 
υπουργική απόφαση, όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

Π. ΠΑΥΛΟΠΟΥΛΟΣ Γ. ΒΟΥΛΓΑΡΑΚΗΣ 

-♦- 

Αριθ.οικ. 2/11148/0025 (2) 

Μεταβίβαση στη ΔΕΚΑ Α.Ε. 6.000.000 μετοχώντης Αγρο¬ 
τικής Τράπεζας της Ελλάδος (ΑΤΕ), κυριότητας Ελλη¬ 
νικού Δημοσίου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 4 και 5 του άρθρου 2 του Ν. 
2526/1997 (ΦΕΚ 205/Α') «Σύσταση Ανώνυμης Εταιρείας 
με την επωνυμία Δημόσια Επιχείρησης Κινητών Αξιών 
Ανώνυμη Εταιρεία (Δ.Ε.Κ.Α. Α.Ε.) και άλλες διατάξεις». 

2. Τις διατάξεις του άρθρου 9 του Ν. 3049/2002 (ΦΕΚ 
212Α') «Αποκρατικοποίηση επιχειρήσεων του Δημοσίου 
και άλλες διατάξεις». 

3. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ 519/Β'/17.3.2004), 
αποφασίζουμε: 

Μεταβιβάζουμε χωρίς αντάλλαγμα στη Δημόσια Επιχεί¬ 
ρηση Κινητών Αξιών (Δ.Ε.Κ.Α.) Α.Ε. έξι εκατομμύρια 
(6.000.000) μετοχές της ΑΓΡΟΤΙΚΗΣ ΤΡΑΠΕΖΑΣ ΤΗΣ ΕΛ¬ 
ΛΑΔΟΣ (Α.Τ.Ε.) Α.Ε., κυριότητας Ελληνικού Δημοσίου. 

Οι μετοχές αυτές θα μεταβιβασθούν στη ΔΕΚΑ Α.Ε. 
εξωχρηματιστηριακά. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

-♦- 

Αριθ. 439/Γ0051 (3) 

Σύσταση ελεγκτικής ομάδας για τη διενέργεια ελέγχου στο 
Επιχειρησιακό Πρόγραμμα «Εκπαίδευση και Αρχική 
Επαγγελματική Κατάρτιση» ΕΠΕΑΕΚ II στο σύστημα 
διαχείρισης και σε πράξεις Τεχνικής Βοήθειας που συγ- 
χρηματοδοτούνταιαπότο ΕΚΤ, στο πλαίσιο του Γ ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17 του Ν. 2860/2000 «Διαχείρι¬ 


ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ. Α'/2000), 
όπως τροποποιήθηκε με το άρθρο 23 του Ν. 3148/2003 
(ΦΕΚ 1361 /τ. Α/2003) και ισχύει. 

2. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ519/τ. Β'/2004). 

3. Την υπ’ αριθμ. 2/27040/0022/31.7.2003 απόφαση 
των Υφυπουργών Οικονομίας και Οικονομικών «Καθορι¬ 
σμός αποζημίωσης των μελών των ελεγκτικών ομάδων 
του άρθρου 17 (παρ.6 και 7) του Ν. 2860/2000» (ΦΕΚ 
1170/τ. Β72003). 

4. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ.6) του Ν. 2860/2000» (ΦΕΚ310/τ. Β’/2003). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2005. 

6. Την ανάγκη διενέργειας ουσιαστικού ελέγχου στο 
Ε.Π. Εκπαίδευση και Αρχική Επαγγελματική Κατάρτιση 
στο σύστημα διαχείρισης και σε ενέργειες Τεχνικής Βοή¬ 
θειας ΕΚΤ, στο πλαίσιο ελέγχου των προγραμμάτων του 
Γ'Κ.Π.Σ. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 750 ευρώ, για την αμοιβή των 
ελεγκτών, η οποία βαρύνει τις πιστώσεις του Π/Υ Δημο¬ 
σίων Επενδύσεων (Πρόγραμμα Ενεργειών Τεχνικής Βοή¬ 
θειας - Υποπρόγραμμα Β'), αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου στο σύστημα διαχείρισης και σε πρά¬ 
ξεις Τεχνικής Βοήθειας ΕΚΤ του Επιχειρησιακού Προ¬ 
γράμματος Εκπαίδευση και Αρχική Επαγγελματική Κα¬ 
τάρτιση ΕΠΕΑΕΚ II στο πλαίσιο του ΓΚΠΣ. 

Ειδικότερα θα ελεγχθεί η Ειδική Υπηρεσία Διαχείρισης 
του ΕΠΕΑΕΚ II όσον αφορά το Σύστημα διαχείρισης και 
ως Τελικός Δικαιούχος πράξεων του Μέτρου 6.1. «Τεχνι¬ 
κή Βοήθεια». 

2. Μέλη της ελεγκτικής ομάδας ορίζονται οι παρακάτω 
υπάλληλοι του Γ.Λ.Κ.: 

• Κανελλοπούλου Παναγιώτα, υπάλληλος της 51ης 
Δ/νσης Προγραμματισμού & Ελέγχων, 

• Χειλάκου Βασιλική, υπάλληλος της 51ης Δ/νσης Προ¬ 
γραμματισμού & Ελέγχων, 

• Μιχαλοπούλου Θεοδώρα, υπάλληλος της ΥΔΕ στο 
Υπουργείο Εθνικής Παιδείας και Θρησκευμάτων. 

Συντονίστρια της ελεγκτικής ομάδας ορίζεται η Κανελ¬ 
λοπούλου Παναγιώτα. 

Ο έλεγχος θα διενεργηθεί κατά το χρονικό διάστημα 
από 7 έως 11 Μαρτίου στην Αθήνα. 

3. Έργο της Ελεγκτικής Ομάδας είναι ο έλεγχος του συ¬ 
στήματος διαχείρισης και ελέγχου και ειδικότερα: 

α. το επίπεδο οργάνωσης και λειτουργίας της ΕΥΔ, 

β. η αποτελεσματικότητα της ΕΥΔ στη διαχείριση του 
ΕΠΕΑΕΚ II και στην παρακολούθηση της υλοποίησης των 
πράξεων που έχουν ενταχθεί στο ΕΠ, 

γ. η πορεία υλοποίησης της πράξης Τεχνική Βοήθεια και 
η εκτέλεση αυτής σύμφωνα με τις εθνικές και κοινοτικές 
διατάξεις 

δ. η εφαρμογή των συστάσεων που έγιναν σε συνέχεια 
των μέχρι σήμερα ελέγχων (εθνικών και κοινοτικών) κ.λ.π. 

4. Μετά το πέρας του ελέγχου θα συνταχθεί έκθεση με 

τα αποτελέσματα του ελέγχου, που θα υποβληθεί, εντός 
προθεσμίας τριών (3) μηνών, στη Διεύθυνση Προγραμ¬ 
ματισμού και Ελέγχων του Γενικού Λογιστηρίου του Κρά¬ 
τους, για εισήγηση στην Επιτροπή Δημοσιονομικού Ελέγ¬ 
χου (Ε.Δ.ΕΛ.). 

5. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 3 του προοιμίου 
απόφαση, αποζημίωση. 

6. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μεταφορικό μέσο 
(συμπεριλαμβανομένου και του ταξί). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-*- 

Αριθ. Φ. 010/ΑΔ.830409 (4) 

Μεταβίβαση Αρμοδιοτήτων Αρχηγού Γ ενικού Επιτελείου 
Αεροπορίας σε Κατώτερα Υπηρεσιακά Όργανα. 

Ο ΑΡΧΗΓΟΣ 

ΤΟΥ ΓΕΝΙΚΟΥ ΕΠΙΤΕΛΕΙΟΥ ΑΕΡΟΠΟΡΙΑΣ 

1. Έχοντας υπόψη: 

α. Το άρθρο 26του Ν. 2292/1995 «Περί Οργάνωσης και 


Λειτουργίας του Υπουργείου Εθνικής Άμυνας, Διοίκηση 
και Έλεγχος των Ενόπλων Δυνάμεων και άλλες Διατά¬ 
ξεις» (ΦΕΚΑ’35). 

β. Το άρθρο 81 του Ν. 1892/1990 «Για τον Εκσυγχρονι¬ 
σμό και την Ανάπτυξη και άλλες Διατάξεις». 

γ. Τη Φ. 010/ΑΔ. 30459/31.3.1997/Απόφαση Α/ΓΕΑ «Με¬ 
ταβίβαση Αρμοδιοτήτων Αρχηγού ΓΕΑσε Κατώτερα Υπη¬ 
ρεσιακά Όργανα» (ΦΕΚ Β’ 310). 

δ. Τη Φ. 010/ΑΔ. 830021/10.1.1998/Απόφαση Α/ΓΕΑ 
«Μεταβίβαση Αρμοδιοτήτων Αρχηγού ΓΕΑ σε Κατώτερα 
Υπηρεσιακά Όργανα» (ΦΕΚ Β’ 11). 

ε. Τη Φ. 010/ΑΔ. 830715/20.7.1998/Απόφαση Α/ΓΕΑ 
«Μεταβίβαση Αρμοδιοτήτων Αρχηγού ΓΕΑ σε Κατώτερα 
Υπηρεσιακά Όργανα» (ΦΕΚ Β’ 742). 

στ. Το γεγονός ότι από την παρούσα Απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

2. Μεταβιβάζουμε στο Διοικητή Διοίκησης Αεροπορι¬ 
κής Εκπαίδευσης (Δ/ΔΑΕ), την αρμοδιότητα απόλυσης 
μαθητών Παραγωγικών Σχολών Αξιωματικών και Υπαξιω- 
ματικών της Πολεμικής Αεροπορίας (ΣΙ-ΣΤΥΑ-ΣΥΔ-ΣΙΡ), 
σύμφωνα με το Παράτημα «Α» της παρούσας Απόφασης. 

3. Οποιαδήποτε προγενέστερη Απόφαση που αφορά 
την ίδια αρμοδιότητα καταργείται. 

ΓΕΝΙΚΟ ΕΠΙΤΕΛΕΙΟ ΑΕΡΟΠΟΡΙΑΣ 

ΠΑΡΑΡΤΗΜΑ ”Ά ΣΤΗ ΚΛΑΔΟΣ Δ’ - ΔΝΣΗ Δ1/3 

Φ.010/ΑΔ.830409/Σ.32 Αθήνα 24 Φεβ 05 


ΑΠΟΛΥΣΗ ΜΑΘΗΤΩΝ ΠΑΡΑΓΩΓΙΚΩΝ ΣΧΟΛΩΝ ΠΟΛΕΜΙΚΗΣ ΑΕΡΟΠΟΡΙΑΣ 


ΝΟΜΟΘΕΤΙΚΗ 

ΔΙΑΤΑΞΗ 

ΑΡΜΟΔΙΟΤΗΤΕΣ 

ΟΡΓΑΝΟ ΣΤΟ ΟΠΟΙΟ 
ΜΕΤΑΒΙΒΑΖΕΤΑΙ 

ΒΔ 370/1967 

Άρθρο 58 ΦΕΚ Α’ 
157/1967, όπως 

τροποποιήθηκε 
από το ΒΔ 688/69 
ΦΕΚ Α’ 215/1969 
Άρθρο 5 

Απόλυση Μαθητών Σχολής Ικάρων 
(ΣΙ). 


ΚΠΑ Β-21/1990 
Άρθρο 66, όπως 
εγκρίθηκε με την 
Φ.070/ΑΔ.255440 
3-1-90 Απόφαση 
ΥΕΘΑ ΦΕΚ Β’ 36/ 
25-1-1990 

Απόλυση Μαθητών Σχολής Τεχνικών 
Υπαξιωματικών Αεροπορίας (ΣΤΥΑ). 

Δ/ΔΑΕ 

Φ.600/00/ΑΔ.2710 
32/24-1-1984 
Απόφαση ΑΝΥΕΘΑ 
Άρθρο 35 ΦΕΚ Β’ 
83/20-2-1984 

Απόλυση Μαθητών Σχολής Υπαξιω- 
ματικών Διοικητικών (ΣΥΔ). 


Υπ’ αριθμ.275366/ 
28-7-66 Απόφαση 
ΎΕΘΑ όπως τρο¬ 
ποποιήθηκε με την 
Υπ’ αριθμ.236955/ 
31-7-70 Απόφαση 
ΥΕΘΑ Άρθρο 67 
ΦΕΚ Β’ 559/1970 

Απόλυση Μαθητών Σχολής Ιπταμένων 
Ραδιοναυτίλων (ΣΙΡ). 



Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 24 Φεβρουάριου 2005 
Ο Αρχηγός 

ΓΕΩΡΓΙΟΣ ΑΥΛΩΝΙΤΗΣ 

Αριθ. Δ3/Α/1809 (5) 

Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή του Μετρητικού /Ρυθμιστικού Σταθμού 
Κιλκίς (70/19 άαή εντός του χώρου του βαλβιδοστασί- 
ου Δρυμού στην περιοχή του Δήμου Μυγδονίας του 
Νομού Θεσσαλονίκης. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την υπ’ αριθμ. Δ3/Φ.6.4/12847/1.6.1994 (ΦΕΚ 
443/Β/13.6.1994) απόφαση του Υπουργείου Ανάπτυξης 
«Άδεια εγκατάστασης του Συστήματος Μεταφοράς Φυσι¬ 
κού Αερίου (Αγωγός, κλάδοι και υπέργειες εγκαταστά¬ 
σεις Φυσικού Αερίου) πληντου κλάδου Λαυρίου της ΔΕ- 
ΠΑ από τα ελληνοβουλγαρικά σύνορα μέχρι τις εγκατα¬ 
στάσεις της νήσου Ρεβυθούσας». 

2. Την υπ’ αριθμ. Δ3/Α/10871/1.7.2004 (ΦΕΚ 
1047/Β/13.7.2004) απόφαση του Υπουργού Ανάπτυξης 
«Παράταση ισχύος της άδειας εγκατάστασης του Συστή¬ 
ματος Μεταφοράς Φυσικού Αερίου της ΔΕΠΑ Α.Ε.». 

3. Την υπ’ αριθμ. 613662/26.1.2005 (αριθ. Υπουργείου 
Ανάπτυξης 1809/1.2.2005) αίτηση της ΔΕΠΑ Α.Ε., με την 
οποία η εταιρεία έχει ζητήσει άδεια εγκατάστασης για την 
κατασκευή του Μετρητικού /Ρυθμιστικού Σταθμού Κιλκίς 
(70/19 03Γ) εντόςτου χώρου του βαλβιδοστασίου Δρυμού 
στην περιοχή του Δήμου Μυγδονίας του Νομού Θεσσα¬ 
λονίκης. 

4. Την υπ’ αριθμ. 33845/11.5.1994 κοινή υπουργική από¬ 
φαση «Έγκριση περιβαλλονικών όρων για τον αγωγό φυ¬ 
σικού αερίου και τους κλάδους του πληντου κλάδου Λαυ¬ 
ρίου, από τα ελληνοβουλγαρικά σύνορα μέχρι τις εγκα¬ 
ταστάσεις της νήσου Ρεβυθούσας» και το έγγραφο με 
αριθμό 123049/5.3.2004 της ΕΥΠΕ, σύμφωνα με το οποίο 
παρατείνεται η ισχύς της. 

5. Το υπ’ αριθμ. 124724/6.4.2004 έγγραφο της ΕΥΠΕ, 
σύμφωνα με το οποίο για το υπόψη έργο ισχύει η προα- 
ναφερόμενη κοινή υπουργική απόφαση. 

6. Τα υποβληθέντα σχεδιαγράμματα, τεχνικό υπόμνη¬ 
μα, υπεύθυνες δηλώσεις ανάθεσης και ανάληψης της με¬ 
λέτης και επίβλεψης της κατασκευής του έργου, το δι¬ 
πλότυπο είσπραξης 205,43 ευρώ της ΔΟΥ Χολαργού με 
αριθμό ΣΤ 22132752/1190/10.2.2005 και την απόδειξη εί¬ 
σπραξης 4,41 ευρώ υπέρ ΤΣΜΕΔΕ και ΕΜΠ της Εθνικής 
Τραπέζηςτης Ελλάδος με αριθμό 119980/10.2.2005. 

7. Τον Νόμο 2115/1993 και ειδικότερα το άρθρο 29 αυ¬ 
τού, σύμφωνα με το οποίο είναι δυνατό να δοθεί άδεια 
εγκατάστασης καιλειτουργίας για κάθε έργο μεταφοράς, 
αποθήκευσης, μέτρησης και διανομής του φυσικού αερί¬ 
ου, του οποίου η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε., κατά παρέκκλιση από κάθε 
κείμενη διάταξη. 

8. Τον Νόμο 2516/1997 και τα Π.Δ. 381/1989 και 
27/1996. 

9. Την από 7.2.2005 έκθεση αυτοψίας. 

10. Την απόφαση με αριθμόΔΙ 5/Α/Φ. 19/8742/19.5.2004 
του Υφυπουργού Ανάπτυξης «Μεταβίβαση στον Γενικό 
Γραμματέατου Υπουργείου Ανάπτυξης του δικαιώματος 
υπογραφής Με εντολή Υφυπουργού», αποφασίζουμε: 

Χορηγούμε στη Δημόσια Επιχείρηση Αερίου (ΔΕΠΑ) 
Α.Ε. άδεια εγκατάστασης διάρκειας τριών (3) ετών για 
την κατασκευή του Μετρητικού /Ρυθμιστικού Σταθμού 
Κιλκίς (70/19 'οΆή εντός του χώρου του βαλβιδοστασίου 
Δρυμού στην περιοχή του Δήμου Μυγδονίας του Νομού 


Θεσσαλονίκης, σύμφωνα με τα υποβληθέντα σχέδια, τε¬ 
χνική έκθεση, προϋπολογισμό και λοιπά στοιχεία που πε¬ 
ριλαμβάνονται στον φάκελο καθώς και με τους εξής 
όρους και περιορισμούς: 

Η κατασκευή του έργου θα πρέπει να γίνει σύμφωνα με 
τις διεθνείς προδιαγραφές που αναφέρονται στην υπο- 
βληθείσατεχνική περιγραφή. 

Κατά τη διάρκεια των εργασιών κατασκευής του έργου 
να λαμβάνονται όλα τα αναγκαία μέτρα προστασίας των 
εργαζομένων, του περιβάλλοντος και της ευρύτερης πε¬ 
ριοχής. 

Να τηρηθούν οι περιβαλλοντικοί όροι και περιορισμοί 
που έχουν εγκριθεί με την κοινή υπουργική απόφαση με 
αριθμό 33845/ 11.5.1994 και που η εφαρμογή τους απο¬ 
τελεί απαραίτητη προϋπόθεση για την υλοποίηση του έρ¬ 
γου. 

Για την απαιτούμενη από τις διατάξεις των από 
16.3.1950 και 24.11.1953 Β.Δ. υπεύθυνη επίβλεψη των έρ¬ 
γων κατασκευής πρέπει να χρησιμοποιείται πρόσωπο με 
όλα τα απαιτούμενα προσόντα, σύ μφωνα με τις διατάξεις 
που ισχύουν. 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθει με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2005 

Με εντολή Υφυπουργού 
Ο Γ ενικός Γ ραμματέας 
Ν. ΣΤΕΦΑΝΟΥ 

-♦- 

Αριθ. Δ3/Α/163 (6) 

Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή επέκτασης του αγωγού φυσικού αερί¬ 
ου προς τον Σταθμό Ηλεκτροπαραγωγής «ΕΝΕΡΓΕΙΑ¬ 
ΚΗ ΘΕΣΣΑΛΟΝΙΚΗΣ», στην περιοχή του Δήμου Εχε- 
δώρου του Νομού Θεσσαλονίκης. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την υπ’ αριθμ. Δ3/Φ.6.4/12847/1.6.1994 (ΦΕΚ 
443/Β/13.6.1994) απόφαση του Υπουργείου Ανάπτυξης 
«Άδειαεγκατάστασηςτου Συστήματος Μεταφοράς Φυσι¬ 
κού Αερίου (Αγωγός, κλάδοι και υπέργειες εγκαταστά¬ 
σεις Φυσικού Αερίου) πλην του κλάδου Λαυρίου της ΔΕ¬ 
ΠΑ από τα ελληνοβουλγαρικά σύνορα μέχρι τις εγκατα¬ 
στάσεις της νήσου Ρεβυθούσας». 

2. Την υπ’ αριθμ. Δ3/Α/10871/1.7.2004 (ΦΕΚ 1047/Β/ 
13.7.2004) απόφαση του Υπουργού Ανάπτυξης «Παράτα¬ 
ση ισχύος της άδειας εγκατάστασηςτου Συστήματος Με¬ 
ταφοράς Φυσικού Αερίου της ΔΕΠΑ Α.Ε.». 

3. Την υπ’ αριθμ. 612578/4.1.2005 (αριθ. Υπουργείου 
Ανάπτυξης 163/5.1.2005) αίτηση με της ΔΕΠΑ Α.Ε., με την 
οποία η εταιρεία έχει ζητήσει άδεια εγκατάστασης για την 
κατασκευή επέκτασης του αγωγού φυσικού αερίου προς 
τον Σταθμό Ηλεκτροπαραγωγής «ΕΝΕΡΓΕΙΑΚΗ ΘΕΣΣΑ¬ 
ΛΟΝΙΚΗΣ», στην περιοχή του Δήμου Εχεδώρου του Νο¬ 
μού Θεσσαλονίκης. 

4. Την υπ’ αριθμό 33845/11.5.1994 κοινή υπουργική 
απόφαση «Έγκριση περιβαλλονικών όρων για τον αγωγό 

φυσικού αερίου και τους κλάδους του πλην του κλάδου 
Λαυρίου, από τα ελληνοβουλγαρικά σύνορα μέχρι τις 
εγκαταστάσεις της νήσου Ρεβυθούσας». 

5. Το υπ’ αριθμ. 123049/5.3.2004 έγγραφο της ΕΥΠΕ, 
σύμφωνα με το οποίο παρατείνεται η ισχύς της προανα- 
φερόμενης κοινή υπουργική απόφαση. 

6. Τα υποβληθέντα σχεδιαγράμματα, τεχνικό υπόμνη¬ 
μα, υπεύθυνες δηλώσεις ανάθεσης και ανάληψης της με¬ 
λέτης και επίβλεψης της κατασκευής του έργου, το δι¬ 
πλότυπο είσπραξης 73,37 ευρώ της ΔΟΥ Χολαργού με 
αριθμό ΣΤ 22132751/1189/10.2.2005 και την απόδειξη εί¬ 
σπραξης 4,41 ευρώ υπέρ ΤΣΜΕΔΕ και ΕΜΠ της Εθνικής 
Τραπέζηςτης Ελλάδος με αριθμό 119983/10.2.2005. 

7. Τον Νόμο 2115/1993 και ειδικότερα το άρθρο 29 αυ¬ 
τού, σύμφωνα με το οποίο είναι δυνατό να δοθεί άδεια 
εγκατάστασης καιλειτουργίας για κάθεέργο μεταφοράς, 
αποθήκευσης, μέτρησης και διανομής του φυσικού αερί¬ 
ου, του οποίου η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε., κατά παρέκκλιση από κάθε 
κείμενη διάταξη. 

8. Τον Νόμο 2516/1997 και τα Π.Δ. 381/1989 και 
27/1996. 

9. Την από 7.2.2005 έκθεση αυτοψίας. 

10. Την υπ’ αριθμ. Δ15/Α/Φ. 19/8742/19.5.2004 απόφα¬ 
ση του Υφυπουργού Ανάπτυξης «Μεταβίβαση στον Γενι¬ 
κό Γραμματέα του Υπουργείου Ανάπτυξης του δικαιώμα¬ 
τος υπογραφής Με εντολή Υφυπουργού», αποφασίζου¬ 
με: 

Χορηγούμε στη Δημόσια Επιχείρηση Αερίου (ΔΕΠΑ) 
Α.Ε. άδεια εγκατάστασης διάρκειας ενός έτους για την 
κατασκευή αγωγού φυσικού αερίου μήκους 208 μέτρων 
(επέκταση δικτύου) από τον μετρητικό σταθμό «Βόρειας 
Θεσσαλονίκης - Διαβατών» στην περιοχή του Δήμου Εχε- 
δώρου του Νομού Θεσσαλονίκης προς τον σταθμό ηλε¬ 
κτροπαραγωγής «ΕΝΕΡΓΕΙΑΚΗ ΘΕΣΣΑΛΟΝΙΚΗΣ Α.Ε.», 
σύμφωνα με τα υποβληθέντα σχέδια, τεχνική έκθεση, 
προϋπολογισμό και λοιπά στοιχεία που περιλαμβάνονται 
στον φάκελο καθώς και με τους εξής όρους και περιορι¬ 
σμούς: 

Η κατασκευή του έργου θα πρέπει να γίνει σύμφωνα με 
τις διεθνείς προδιαγραφές που αναφέρονται στην υπο- 
βληθείσα τεχνική περιγραφή. 

Κατά τη διάρκεια των εργασιών κατασκευής του έργου 
να λαμβάνονται όλα τα αναγκαία μέτρα προστασίας των 
εργαζομένων, του περιβάλλοντος και της ευρύτερης πε¬ 
ριοχής. 

Να τηρηθούν οι περιβαλλοντικοί όροι και περιορισμοί 
που έχουν εγκριθεί με την κοινή υπουργική απόφαση με 
αριθμό 33845/11.5.1994 και που η εφαρμογή τους αποτε¬ 
λεί απαραίτητη προϋπόθεση για την υλοποίηση του έρ¬ 
γου. 

Για την απαιτούμενη από τις διατάξεις των από 
16.3.1950 και 24.11.1953 Β.Δ. υπεύθυνη επίβλεψη των έρ¬ 
γων κατασκευής πρέπει να χρησιμοποιείται πρόσωπο με 
όλα τα απαιτούμενα προσόντα, σύ μφωνα με τις διατάξεις 
που ισχύουν. 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωσή της. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2005 

Με εντολή Υφυπουργού 
Ο Γ ενικός Γ ραμματέας 
Ν. ΣΤΕΦΑΝΟΥ 

-Φ- 

Αριθ.Φ.20113/4495/160 (7) 

Τροποποίηση και συμπλήρωση διατάξεων του Καταστα¬ 
τικού του Ταμείου Επικουρικής Ασφάλισης Υπαλλή¬ 
λων Εμπορικών Καταστημάτων. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’όψη: 

1. Τις διατάξεις της παραγράφου 3 του άρθρου 2 του 
Ν.Δ. 912/1941 «περί τροποποιήσεως και συμπληρώσεως 
διατάξεων τινών της ασφαλιστικής νομοθεσίας» σε συν- 
διασμό με τις διατάξεις του άρθρου 59 του Α.Ν.της 11ης 
Νοεμβρίου 1935 «περί οργανισμού του Υπουργείου Ερ¬ 
γασίας», όπως αυτές ερμηνεύθηκαν αυθεντικά με το άρ¬ 
θρο 1 του Α.Ν. 694/1937 (Α, 196) και συμπληρώθηκαν με 
το άρθρο 1 του Ν.Δ. 2520/16-21/8/1953 (Α, 220). 

2. Τις διατάξεις του άρθρου 29 Α’του Ν. 1558/1985 (Α’, 
137), όπως συμπληρώθηκαν με τις διατάξεις του άρθρου 
27του Ν. 2081/1992 (Α’, 154) καιαντικαταστάθηκαν με τις 
διατάξειςτου άρθρου 1 του Ν. 2469/1997 (Α’, 38) «Περιο¬ 
ρισμός της αποτελεσματικότητας των κρατικών δαπανών 
και άλλες διατάξεις». 

3. Την υπ’ αριθμ. 80015/22.4.2004 (Β’, 598) κοινή από¬ 
φαση του Πρωθυπουργού και του Υπουργού Απασχόλη¬ 
σης και Κοινωνικής Προστασίας «Ανάθεση αρμοδιοτήτων 
στους Υφυπουργούς Απασχόλησης και Κοινωνικής Προ¬ 
στασίας» όπως έχει τροποποιηθεί με τις 80026/9.6.2004 
(Β’883) και 80045/23.8.2004 (Β’ 1293) κοινές αποφάσεις 
του Πρωθυπουργού και του Υπουργού Απασχόλησης και 
Κοινωνικής Προστασίας. 

4. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Υπαλλήλων Εμπορικών Κατα¬ 
στημάτων που έχει ληφθεί στην 3973/6.3.2002 συνεδρία¬ 
ση του. 

5. Τη γνωμοδότηση του Συμβουλίου Κοινωνικής Ασφά¬ 
λισης που έχει ληφθεί στην 7η/10.2.2004 συνεδρίαση του. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη στον Κρατικό Προϋπολογι¬ 
σμό ή στον προϋπολογισμό του Τ.Ε.Α.Υ.Ε.Κ., αποφασί¬ 
ζουμε: 

Στο Καταστατικό του Ταμείου Επικουρικής Ασφάλισης 
Υπαλλήλων Εμπορικών Καταστημάτων (Τ.Ε.Α.Υ.Ε.Κ.), 
όπως αυτό έχει τροποποιηθεί και ισχύει, επέρχονται οι 
εξής τροποποιήσεις: 

1. Η παράγραφος 4 του άρθρου 34 αντικαθίσταται ως 
εξής: 

«4. Ως χρόνος υπολογισμού των εισφορών ορίζεται ο 
ημερολογιακός μήνας εντός του οποίου παρασχέθηκε η 
εργασία ή η υπηρεσία. Δεν μεταβάλλει τον χρόνο αυτό η 
από οποιαδήποτε αιτία καθυστέρηση της πληρωμής του 
μισθού πέραν του μηνός ή η καταβολή των πόσης φύσε- 

ως αποδοχών σε μακροχέρα ή βραχύτερα χρονικά δια¬ 
στήματα. 

Ο υπόχρεος οφείλει να καταβάλλει τις εισφορές στο Τα- 
μείο μέχρι την τελευταία εργάσιμη για τις δημόσιες υπη¬ 
ρεσίες ημέρα του επομένου μήνα από τον οριζόμενο στο 
προηγούμενο εδάφιο χρόνο. 

Η προθεσμία καταβολής των εισφορών επί των επιδο¬ 
μάτων εορτών Χριστουγέννων και Πάσχα από όλους τους 
υπόχρεους λήγει την τελευταία εργάσιμη ημέρα του Φε¬ 
βρουάριου και Ιουνίου αντιστοίχως». 

2. Τα εδάφια πρώτο έως και πέμπτο του άρθρου 35 κα¬ 
θίστανται παράγραφος 1, μετά την οποία προστίθεται πα¬ 
ράγραφος 2 ως εξής: 

«2. Οι εργοδότες που απασχολούν ή πρόκειται να απα¬ 
σχολήσουν πρόσωπα που υπάγονται στην ασφάλιση του 
Ταμείου υποχρεούνται να απογράφονται στο μητρώο ερ¬ 
γοδοτών του με την έναρξη της απασχόλησης των προ¬ 
σώπων αυτών και να γνωστοποιούν με υπεύθυνη δήλωση 
τους στις αρμόδιες υπηρεσίες του Ταμείου τις μεταβολές 
των στοιχείων τους που έχουν καταχωριστεί σ’ αυτό. 

Υποχρέωση γνωστοποίησης υπάρχει για την αλλαγή 
της επωνυμίας της επιχείρησης, της νομικής μορφής της, 
των κατά νόμο υπευθύνων αυτής, των στοιχείων τους και 
του τόπου κατοικίας ή διαμονής τους. Οι εργοδότες υπο- 
χρεούνται να γνωστοποιήσουν στο Ταμείο τις μεταβολές 
αυτές εντός προθεσμίας ενός μηνός από την ημερομηνία 
κατά την οποία επήλθαν οι μεταβολές αυτές. 

Εάν δεν γνωστοποιηθούν οι ανωτέρω μεταβολές εντός 
της καθοριζόμενης προθεσμίας, επιβάλλεται στους ερ¬ 
γοδότες πρόστιμο ανερχόμενο στο ποσό τωντριακοσίων 
(300) ευρώ σε περίπτωση μη γνωστοποίησης της αλλα¬ 
γής της επωνυμίας της επιχείρησης και των κατά νόμο 
υπευθύνων και πρόστιμο ανερχόμενο στο ποσό των εκα- 
τόνπενήντα (150) ευρώ σε περίπτωση μη γνωστοποίησης 
των λοιπών μεταβολών. 

Οι εργοδότες υποχρεούνται επίσης να μεριμνούν για 
την απογραφή στο μητρώο ασφαλισμένων του Ταμείου 
των μη απογεγραμμένων προσώπων τα οποία απασχο¬ 
λούνται στην'επιχείρησή τους από την έναρξη της απα¬ 
σχόλησης αυτών». 

3. Στο άρθρο 36 προστίθεται παράγραφος 15 ως εξής: 

«15. Οι απαιτήσεις του Ταμείου από ληξιπρόθεσμες ει¬ 
σφορές, πρόσθετα τέλη, προσαυξήσεις, πρόστιμα και τό¬ 
κους, εισπράττονται με βάση την ημερομηνία βεβαίωσης 
τους, η οποία προκύπτει από τις αντίστοιχες πράξεις βε- 
βαιώσεως οφειλομένων εισφορών και προσθέτων τελών, 
τα δε δικαστικά έξοδα και τα έξοδα διοικητικής εκτέλεσης 
με βάση τηνημερομηνία κατά την οποία χρεώνεται η αντί¬ 
στοιχη μερίδα του εργοδότη. 

Το δικαίωμα του Ταμείου για τη βεβαίωση υπό ευρεία 
έννοια όλων των χρηματικών απαιτήσεων του υπόκειται 
σε δεκαετή παραγραφή η οποία αρχίζει από την πρώτη 
ημέρα του επομένου έτους από εκείνο εντός του οποίου 
παρασχέθηκε η ασφαλιστέα εργασία». 

4. Μετά την παράγραφο 15 του άρθρου 36, όπως αυτή 
προστίθεται με την παρούσα απόφαση, προστίθεται πα¬ 
ράγραφος 16 ως εξής: 

«16. Ο ασφαλισμένος που αποχωρεί ή απολύεται από 
την εργασία του υποχρεούται εντός δωδεκαμήνου από 
την αποχώρηση ή την απόλυση του να υποβάλει έγγραφη 


δήλωση στο Ταμείο για τις ημέρες εργασίας που πραγ¬ 
ματοποίησε και δεν ασφαλίσθηκε. 

Σε καμμία περίπτωση δεν αναγνωρίζονται ημέρες ερ¬ 
γασίας που πραγματοποιήθηκαν από ασφαλισμένο σε πε¬ 
ρίοδο για την οποία, κατά την υποβολή της σχετικής αίτη¬ 
σης για αναγνώριση, έχει παραγραφεί το δικαίωμα του 
Τ αμείου να βεβαιώσει και να καταλογίσει ασφαλιστικές ει¬ 
σφορές». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

Ο ΥΦΥΠΟΥΡΓΟΣ 

Ν. ΑΓΓΕΛΟΠΟΥΛΟΣ 
-♦- 

( 8 ) 

Τροποποίηση του Οργανισμού του Γενικού Νοσοκο¬ 
μείου Αθηνών «Η ΕΛΠΙΣ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π.Δ/γμα 
299 (ΦΕΚ 240/Α/2000). 

2. Τις διατάξεις του Π.Δ/τος 87/1986 (ΦΕΚ32/Α/1986). 

3. Τις διατάξεις του άρθρου 6, τιαρ. 1 του Ν. 2889/2001 
(ΦΕΚ37/Α/2001). 

4. Τις διατάξεις της παρ. 2 του άρθρου 1 του Ν. 
2469/1997, (ΦΕΚ 38/Α/1997) και το γεγονός ότι από τις 
διατάξεις της παρούσας απόφασης δεν θα προκληθεί δα¬ 
πάνη σε βάρος του κρατικού προϋπολογισμού. 

5. Την υπ’ αριθμ. 14650/ΔΙΟΕ85, (ΦΕΚ 519/Β/ 
17.3.2004), απόφαση ανάθεσης αρμοδιοτήτων στους 
Υφυπουργούς Οικονομίας και Οικονομικών. 

6. Το υπ’ αριθμ. 81/Π.Δ/γμα (ΦΕΚ 57/Α/2002) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

7. Την υπ’ αριθμ. ΔΙΔΚ/Φ. 1/2/6139 (ΦΕΚ 
527/Β/24.3.2004) Απόφαση ανάθεσης αρμοδιοτήτων 
στους Υφυπουργούς Εσωτερικών Δημόσιας Διοίκησης 
και Αποκέντρωσης. 

8. Τις υπ’ αριθμ. 320/16.12.2004 και 3/12.1.2005 Απο- 
φάσειςτου Δ/Στου Γ εν. Νοσοκομείου Αθηνών «Η ΕΛΠΙΣ». 

9. Την υπ’ αριθμ. Α3β/οικ. 19093 (ΦΕΚ 817/Β/1986) 
Υπουργική Απόφαση «Αναμόρφωση του Οργανισμού Δη¬ 
μοτικού Νοσοκομείου Αθηνών «Η ΕΛΠΙΣ», όπως συμπλη¬ 
ρώθηκε με τις αριθμ. Α3β/οικ. 10191 (ΦΕΚ 367/Β/1987), 
Α3/7384 (ΦΕΚ 446/Β/1989)και Α1α/6646/1997 (ΦΕΚ 
754/Β/1998) Αποφάσεις καθώς και τη διόρθωση σφάλμα¬ 
τος που δημοσιεύθηκε στο ΦΕΚ 75/Β/5.2.1990, αποφασί¬ 
ζουμε: 

α) Την τροποποίηση του άρθρου 13 του Οργανισμού 
του Νοσοκομείου ΦΕΚ 817/τ. Β /25.11.1986 προσθέτο¬ 
ντας την κατηγορία στ., ως εξής: «ΣΤ’ θέσεις με σχέση έμ¬ 
μισθης εντολής, Μια (1) θέση Νομικού Συμβούλου - Δικη¬ 
γόρου «. 

β) Την τροποποίηση του άρθρου 14 του οργανισμού 
του Νοσοκομείου ΦΕΚ 817/τ. Β/25.11.1986, προσθέτο¬ 
ντας την παρ. (3) που ορίζει αποκλειστικά τα προσόντα 
της κατηγορίας στ’ του άρθρου 13 ως εξής: 

«3 .Γ ια την θέση του Νομικού Συμβούλου-Δικηγόρου με 
σχέση έμμισθης εντολής, απαιτούνται πλέον των τυπικών 
προσόντων, άριστη γνώση τουλάχιστον δύο (2) ξένων 
γλωσσών και αποδεδειγμένη επαγγελματική εμπειρία 
τουλάχιστον τεσσάρων (4) ετών σε Διεθνή Οργανισμό ή 
οποιοδήποτε όργανο της Ευρωπαϊκής Ένωσης». 

γ) Την κατάργηση (σε συνέχεια και της σχετικής 
320/2004 απόφασης Δ.Σ. του Γ.Ν.Α. «Η ΕΛΠΙΣ») της μιας 
(1) κενής θέσης του κλάδου ΠΕ Στατιστικής του άρθρου 
13 του Οργανισμού του Νοσοκομείου. 

Κατά τα λοιπά τα τροποποιούμενα και συμπληρωμένα 
άρθρα παραμένουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 28 Ιανουάριου 2005 


οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΑΠ. ΑΝΔΡΕΟΥΛΑΚΟΣ 


ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Π. ΔΟΥΚΑΣ 


ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚ. ΚΑΚΛΑΜΑΝΗΣ 

Αριθ. 2526 (9) 

Κύρωση υποχρεωτικού αναδασμού αγρ/τος «Κομοτηνή» 
(Τμήμα) Ν.Ροδόπης έτους 2004. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του Ν. 674/1977 άρθρο 15, παρ. 1. 

2. Τη σχετική εισήγηση της Δ/νσης Αγροτικής Ανάπτυ¬ 
ξης - Τμήμα Διαχ/σης Αγρ/κής Γης, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό κατά το έτος 2004 στην κτηματική 
περιοχή «Κομοτηνή» (Τμήμα) Ν. Ροδόπης όπως αυτό 
απεικονίζεται στους συνταχθέντες από την Επιτροπή 
Αναδασμού κτηματολογικούς πίνακες και διαγράμματα 
της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 23 Φεβρουάριου 2005 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 


Αριθ. 3/2005 (10) 

Καθιέρωση υπερωριακής απασχόλησης σε έναν υπάλλη¬ 
λο του Ν.Π. Παιδικού Σταθμού Βαρικού Νομού Φλώρι¬ 
νας για τη διοίκηση και λογιστική υπηρεσίατου, γιατο 
έτος 2005. 

Ο ΠΡΟΕΔΡΟΣ Ν.Π. 

ΠΑΙΔΙΚΟΥ ΣΤΑΘΜΟΥ ΒΑΡΙΚΟΥ Ν. ΦΛΩΡΙΝΑΣ 

Έχοντας υπόψη: 

1. Τις διατάξεις του άρθρου 16του Ν.3205/2003. 

2. Το ότι οι μόνιμοι υπάλληλοι του Ν.Π. αμείβονται σύμ¬ 
φωνα με τον 3205/2003. 

3. Τις διατάξεις του Ν. 1188/1981 «Περί προσωπικού το¬ 
πικής Αυτοδιοίκησης» (Φ.Ε.Κ. 204/30.7.1981). 

4. Την παράγραφο 7 του άρθρου 25 του Ν. 2738/1999 
(Φ.Ε.Κ. 180/τ.Λ). 

5. Τις αυξημένες υπηρεσιακές ανάγκες ως προς τη Δι¬ 
οίκηση του Ν.Π. που προκύπτουν αφού μία υπάλληλος 
έχει τη Διοίκηση και την Λογιστική υπηρεσία καθώς και 
την απασχόληση των νηπίων. 

6. Την απόφαση του Προέδρου Βαρικού με αριθμ. 
2/2002 όπου ορίζεται ο Πρόεδρος του Δ.Σ. 

7. Το γεγονός ότι στον προϋπολογισμό οικ. έτους 2005 
έχει εγγράφει πίστωση του Κ.Α 10.6012 (αποζημίωση για 
υπερωριακή εργασία), αποφασίζει: 

Καθιερώνει υπερωριακή απασχόληση για την κάλυψη 
των υπηρεσιακών αναγκών που προκύπτουν λόγω της 
απασχόλησης ενός μόνο υπαλλήλου του κλάδου ΠΈ του 
Ν.Π για τη Διοικητική και Λογιστική υπηρεσία καθώς και 
την πλήρη απασχόληση των νηπίων. 

Η κατάθεση αφοράτοδιάσπημααπό 1.1.2005 μέχρι31.12.2005 
και μέχρι 30 ώρες μηνιαίως προσθέτως με τα καθήκοντά 
της και πέραν του υποχρεωτικού ωραρίου της υπαλλήλου. 

Η δαπάνη που θα προκύψει ανέρχεται στο ποσό των 
2.300 ευρώ που θα καλυφθεί από τον Κ.Α 10.6012 όπου 
έχει εγγράφει πίστωση 4.200 ευρώ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βαρικό, 23 Φεβρουάριου 2005 

Ο Πρόεδρος του Δ.Σ. 

ΕΥΑΓΓΕΛΟΣ ΣΙΩΜΟΣ 

-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ υπ’ αριθμ. 1228/11.8.2004 τ. Β' που δημοσιεύθηκε η 
Απόφαση Κ3-5202/2.8.2004 του Υπουργού Ανάπτυξης, δια¬ 
γράφεται ο τίτλος: «ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟ¬ 
ΜΙΚΩΝ - ΑΝΑΠΤΥΞΗΣ» και στις υπογραφές διαγράφεται: «ΟΙ¬ 
ΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΟΣ ΑΛΟΓΟΣΚΟΥ- 
ΦΗΣ». 

(Από το Υπουργείο Ανάπτυξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




